text: আওয়ামীলীগের উন্নয়নের প্রচারনায় ঝিকরগাছা ও চৌগাছাবাসীর উদ্যেশ্যে কেন্দ্রীয় যুবলীগ নেতা আনোয়ারের সংবাদ সম্মেলন। - magpienews24.com
  Home বিভাগীয় সংবাদ খুলনার খবর আওয়ামীলীগের উন্নয়নের প্রচারনায় ঝিকরগাছা ও চৌগাছাবাসীর উদ্যেশ্যে কেন্দ্রীয় যুবলীগ নেতা আনোয়ারের সংবাদ...
  আওয়ামীলীগের উন্নয়নের প্রচারনায় ঝিকরগাছা ও চৌগাছাবাসীর উদ্যেশ্যে কেন্দ্রীয় যুবলীগ নেতা আনোয়ারের সংবাদ সম্মেলন।
  ঝিকরগাছা (যশোর) প্রতিনিধি : জননেত্রী শেখ হাসিনার নেতৃত্বাধীন আওয়ামীলীগ সরকারের উন্নয়নের প্রচারনায় ঝিকরগাছা ও চৌগাগাছাবাসী উদ্যেশ্যে কেন্দ্রীয় যুবলীগ নেতা হোসেন সংবাদ সম্মেলন করেছেন। গতকাল মঙ্গলবার বিকালে ঝিকরগাছার গঙ্গানন্দপুর মাধ্যমিক বিদ্যালয় প্রাঙ্গনে বাংলাদেশ আওয়ামী যুবলীগের কেন্দ্রীয় কমিটির কৃষি বিষয়ক সম্পাদক আনোয়ার হোসেন এর উদ্যোগে এ সংবাদ সম্মেলন অনুষ্ঠিত হয়। সংবাদ সম্মেলনে ঝিকরগাছা ও চৌগাছার নির্বাচনী এলাকার বিভিন্ন স্তরের বিপুল সংখ্যক নেতাকর্মী উপস্থিত ছিলেন। সংবাদ সম্মেলনে তিনি উল্লেখ করেন, আগামী জাতীয় সংসদ নির্বাচন কে সামনে রেখে বাংলাদেশ আওয়ামীলীগ এর সভানেত্রী জননেত্রী শেখ হাসিনা ইতিমধ্যে দলের সকল পর্যায়ের নেতাকর্মীদের দল গুছিয়ে নির্বাচনের প্রস্তুতি নেয়ার নির্দেশ দিয়েছেন। এরই আলোকে সকল সংসদীয় আসনে ইতিমধ্যে সম্ভ্যাব্য প্রার্থীরা আওয়ামীলীগের উন্নয়নের চিত্র তুলে ধরে গনসংযোগ চালিয়ে যাচ্ছেন। তিনি বলেন, আামি আপনাদের নির্বাচনী আসনের সন্তান । বাংলাদেশ আওয়ামী যুবলীগের কেন্দ্রীয় কমিটির কৃষি বিষয়ক সম্পাদক হিসেবে দায়িত্ব পালন করে চলেছি । বিগত সংসদ নির্বাচনেও আমি দলের মনোনয়ন প্রত্যাশী ছিলাম। দলীয় মনোনয়ন না পেলেও আমি দলীয় প্রতীক নৌকার মার্কার পক্ষে নিরলসভাবে কাজ করেছি যা আপনারা দেখেছেন। আমি বর্তমানে বেশ কয়েকটি সভা ও সমাবেশের মাধ্যমে আগামী সংসদ নির্বাচনে দলীয় মনোনয়ন প্রত্যাশী হিসেবে আওয়ামীলীগ সরকারের সকল উন্নয়ন কর্মকান্ডের চিত্র তুলে ধরে চলেছি। এ ধারাবাহিকতায় বিগতী ২৯ এপ্রিল জননেত্রী শেখ হাসিনার সরকারের সকল ক্ষেত্রে সাফল্যের প্রচারনা চালাতে আমি ঝিকরগাছা ও চৌগাছা উপজেলা আওয়ামীলীগের নেতাকর্মীদের নিয়ে ব্যাপক গনসংযোগের প্রস্তুতি নিয়েছিলাম। আমার উক্ত গনসংযোগ এর বিষয়য়ে আপনাদের যে সাড়া পেয়েছি তার জন্য আমি সব সময় কৃতজ্ঞ । কিন্তু কৃষি প্রধান আমাদের এ দেশে বর্তমানে কৃষকরা ধান কাটা মৌসুমে ব্যস্ত থাকার প্রেক্ষাপটে আগামী ২৯ এপ্রিল এর পরিবর্তে ১৩ মে পূর্ব নির্ধারিত গনসংযোগ কর্মসূচীর দিন ধার্য্য করা হয়েছে। সাংবাদিকদের বিভিন্ন প্রশ্নের জবাবে তিনি বলেন, ঝিকরগাছাও চৌগাছা সংসদীয় আসনে গতানুগতিক ধারার বাইরে আমরা চলমান উন্নয়নের ধারাবাহিকতা বজায় রাখতে চাই। আমি মনে করি শিক্ষিত ও দক্ষ জনগোষ্ঠি গড়ে তোলার মাধ্যমে বঙ্গবন্ধুর সোনার বাংলা গড়ে তোলা সম্ভব। এ সময় উপস্থিত ছিলেন, গঙ্গানন্দপুর ইউনিয়ন আওয়ামীলীগের সভাপতি আতাউর রহমান ঝন্টু, মুক্তিযোদ্ধা আব্দার রহমান , মাগুরা ইউনিয়ন আওয়ামীলীগ নেতা বাহার আলী ,হাতেম আলী, চৌগাছা উপজেলা আওয়ামীলীগের যগ্ম সম্পাদক আক্তারুজ্জামান, চৌগাছা ইউনিয়ন যুবলীগের সভাপতি জাহিদুল ইসলাম, চৌগাছা উপজেলা ছাত্রলীগের সাবেক সভাপতি শরিফুল ইসলাম, বর্তমান সাধারন সম্পাদক শফিকুজ্জামান প্রমূখ।
  Previous articleবাঘারপাড়ার আমজেদ মোল্লাসহ চারজনের বিরুদ্ধে যুদ্ধাপরাধের মামলা করে হুমিকতে বাদী।
  Next articleবেনাপোলে স্কুল ছাত্র পারভেজ আত্মহত্যার মামলায় ফাঁসানোর চেষ্টার অভিযোগে সন্দেহ মুলক নাইট গার্ড মফিজুর আটক"।